ರವಿವರ್ಮಾ ಮಗ ಆಚೆ ಬರಬಾರ್ದು ಅಂತಾ ದುನಿಯಾ ವಿಜಿಗೆ ಫೋನ್ ಮಾಡಿದ್ರು ಸ್ಯಾಂಡಲ್ವುಡ್ ಖಳನಟರಾದ ಅನಿಲ್, ಉದಯ್ ಸಾವು ಬಹಳಷ್ಟು ಚರ್ಚೆಯನ್ನೇ ಎಬ್ಬಿಸಿಬಿಟ್ಟಿತ್ತು. ಅಷ್ಟೇ ಅಲ್ಲ, ಸ್ಟಂಟ್ ಮಾಸ್ಟರ್ ರವಿವರ್ಮಾ ಮುಂದೆಂದೂ ಕನ್ನಡ ಚಿತ್ರರಂಗದಲ್ಲಿ ಕೆಲಸ ಮಾಡಬಾರದು ಅನ್ನೋ ನಿರ್ಧಾರವನ್ನೇ ಮಾಡಲಾಗಿತ್ತು. ಈ ಘಟನೆಯಿಂದ ಮನನೊಂದ ರವಿವರ್ಮಾ ತಾವು ಪ್ರಾಣ ಕಳೆದುಕೊಳ್ಳೋದಕ್ಕೂ ಮುಂದಾಗಿದ್ದರು ಅಂತ ನ್ಯೂಸ್ ಫಸ್ಟ್ ಜೊತೆ ಮಾತನಾಡುತ್ತಾ ಹೇಳಿಕೊಂಡಿದ್ದಾರೆ. ಅದಕ್ಕಿಂತಲೂ ಮುಖ್ಯವಾದ ಒಂದು ಸತ್ಯವನ್ನ ಎಕ್ಸ್ಕ್ಲೂಸಿವ್ ಆಗಿ ನ್ಯೂಸ್ ಫಸ್ಟ್ಗೆ ಬಿಚ್ಚಿಟ್ಟಿದ್ದಾರೆ. ಹೌದು.. ಘಟನೆ ನಡೆದ ತಂಡದ ಜೊತೆಗಿದ್ದು ಉದಯ್ ಹಾಗೂ ಅನಿಲ್ ವಾಪಾಸ್ ಬರಬೇಕು ಅಂತ ಹಂಬಲಿಸುತ್ತಿದ್ದವರಲ್ಲಿ ರವಿವರ್ಮಾ ಕೂಡ ಒಬ್ಬರು. ಎಲ್ಲರೂ ಅವರನ್ನ ಹುಡುಕುವ ಕಾರ್ಯದಲ್ಲಿ ಮಗ್ನರಾಗಿದ್ರೆ, ಒಬ್ಬರು ಮಾತ್ರ ಸ್ಟಂಟ್ ಮಾಸ್ಟರ್ ರವಿವರ್ಮಾರನ್ನ ಜೈಲಿಗೆ ಕಳುಹಿಸುವ ಆತುರದಲ್ಲಿದ್ರಂತೆ. ಎಲ್ಲಿಂದಲೋ ನಟ ದುನಿಯಾ ವಿಜಿಗೆ ಕರೆ ಮಾಡಿ, ಅದೇನು ಮಾಡ್ತೀರೋ ಗೊತ್ತಿಲ್ಲ. ಆದ್ರೆ ರವಿವರ್ಮಾ ಆಚೆ ಬರಬಾರದು ಅನ್ನೋ ಮಾತುಗಳನ್ನಾಡಿದ್ರು. ಆ ವ್ಯಕ್ತಿ ಯಾರು ಅನ್ನೋ ಬಗ್ಗೆ ರವಿವರ್ಮಾ ವಿವರವಾಗಿ ತಿಳಿಸದಿದ್ದರೂ, ಅದರಿಂದ ದೊಡ್ಡ ಪಾಠ ಕಲಿತಿರೋದಾಗಿ, ನೋವು ಪಟ್ಟಿರೋದಾಗಿ ಹೇಳಿಕೊಂಡಿದ್ದಾರೆ. ಈ ಸನ್ನಿವೇಶದಿಂದ ನಾನು ವಿಲನ್ ಆದೆ. ಆದ್ರೆ ಬಹಳ ಪಾಠ ಕಲಿತೆ. ಏನಾದ್ರು ತಗೊಂಡು ಸಾಯ್ಬೇಕು ಅಂತ ಫಿಕ್ಸ್ ಆಗಿದ್ದೆ. ಈ ವಿಚಾರದಲ್ಲಿ ಯಾರದ್ದು ತಪ್ಪು ಅಂತ ಆ ದಿನ ಯಾರೂ ಯೋಚನೆ ಮಾಡಿಲ್ಲ. ಒಂದಷ್ಟು ಜನ ಯಾಱರೋ ದುನಿಯಾ ವಿಜಿಗೆ ಫೋನ್ ಮಾಡಿ, ಏನು ಮಾಡ್ತೀರೋ ಗೊತ್ತಿಲ್ಲ, ಆದ್ರೆ ರವಿವರ್ಮಾ ಮಗ ಆಚೆ ಬರಬಾರದು ಅಂದ್ರಂತೆ. ಇನ್ನೂ ಅಲ್ಲಿ ಬಾಡಿ ಸಿಕ್ಕಿರಲಿಲ್ಲ, ಇಲ್ಲಿ ವಿಜಿಗೆ ಈ ಥರ ಕಾಲ್ಸ್. ನಾನು ಜೈಲಿಗೆ ಹೋದ ಮೇಲೆ ಈ ಕಡೆ ಮೀಡಿಯಾದಲ್ಲಿ ಎಲ್ಲರೂ ಇನ್ನೊಂದು ಉತ್ತರ ಕೊಟ್ರು. ಅವರಿಬ್ಬರ ಫ್ಯಾಮಿಲಿಗೂ ತಲಾ ಒಂದು ಕೋಟಿ ಕೊಡ್ಬೇಕು ಇಲ್ಲಾ ಕೇಸ್ನ ಇನ್ನೂ ಉಲ್ಟಾ ಮಾಡ್ತೀವಿ ಅಂದ್ರು. ಇದಕ್ಕಿಂತ ಇನ್ನೇನು ಮಾಡ್ಬಹುದು?? ಏನಾಗುತ್ತೋ ನೋಡೇ ಬಿಡೋಣ, ಸರಿ ಗಲ್ಲಿಗೆ ಹಾಕ್ತೀರಾ.. ಹಾಕಿ ಅಂದೆ ಅಂತಾರೆ ಸ್ಟಂಟ್ ಮಾಸ್ಟರ್ ರವಿವರ್ಮಾ.